CELEX: 32004R2169
Language: da
Date: 2004-12-17 00:00:00
Title: Kommissionens forordning (EF) nr. 2169/2004 af 17. december 2004 om ændring af forordning (EF) nr. 1535/2003 om gennemførelsesbestemmelser til Rådets forordning (EF) nr. 2201/96 for så vidt angår støtteordningen for forarbejdede frugter og grøntsager

18.12.2004   
            
            
               DA
            
            
               Den Europæiske Unions Tidende
            
            
               L 371/18
            
         
      KOMMISSIONENS FORORDNING (EF) Nr. 2169/2004
   af 17. december 2004
   om ændring af forordning (EF) nr. 1535/2003 om gennemførelsesbestemmelser til Rådets forordning (EF) nr. 2201/96 for så vidt angår støtteordningen for forarbejdede frugter og grøntsager
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager (1), særlig artikel 6b, stk. 3, og artikel 6c, stk. 7, og
   ud fra følgende betragtninger:
   
               (1)
            
            
               I henhold til artikel 9, stk. 2, i Kommissionens forordning (EF) nr. 1535/2003 (2) må tillægsaftaler til kontrakter højst omfatte 30 % af den mængde, som kontrakten oprindelig lød på. Når der er tale om tørrede figner beregnet til fremstilling af figenmasse, må tillægsaftalerne dog omfatte indtil 100 % af den mængde, som kontrakten mellem producenten og forarbejdningsvirksomheden oprindelig lød på. Denne undtagelse gælder kun indtil produktionsåret 2003/04.
            
         
               (2)
            
            
               Årsagen til undtagelsen er, at produktion og eksport strækker sig over hele produktionsåret, og da dette fortsat er tilfældet, bør undtagelsen gøres permanent.
            
         
               (3)
            
            
               Forordning (EF) nr. 1535/2003 bør derfor ændres i overensstemmelse hermed.
            
         
               (4)
            
            
               De i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager —
            
         UDSTEDT FØLGENDE FORORDNING:
   Artikel 1
   Artikel 9, stk. 2, andet afsnit, i forordning (EF) nr. 1535/2003 affattes således:
   
      »Dog kan der senest den 31. maj indgås tillægskontrakter for indtil 100 % af den mængde, som kontrakterne oprindelig lød på, når der er tale om uforarbejdede tørrede figner til fremstilling af figenmasse.«
   
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra produktionsåret 2004/05.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. december 2004.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 297 af 21.11.1996, s. 29. Senest ændret ved Kommissionens forordning (EF) nr. 386/2004 (EUT L 64 af 2.3.2004, s. 25).
   
      (2)  EUT L 218 af 30.8.2003, s. 14. Senest ændret ved forordning (EF) nr. 1132/2004 (EUT L 219 af 19.6.2004, s. 3).